Արկաշոն

Արկաշոն (.  aʁ.ka.ʃɔ̃. , ), քաղաք և համայնք Ֆրանսիայի հարավարևմտյան մասում՝ Նոր Ակվիտանիա երկրամասի Ժիրոնդ դեպարտամենտում, որի կազմի մեջ մտնող նույնանուն շրջանի սուպրեֆեկտուրան՝ վարչական կենտրոնն է։ Նախկինում մշտապես մտել է Ֆրանսիայի Գասկոնիա պատմական մարզի կազմի մեջ։ Ընկած է Գասկոնյան Լանդեր և Լանդյան անտառներ բնական մարզերի սահմաններում։ Զբաղեցնում է 7,56  քառակուսի կիլոմետր տարածք։ 2011 թվականի տվյալներով բնակչության թվաքանակը եղել է 10.776:

Քաղաքը Արկաշոնյան ծովածոցի ափերին տարածվող ագլոմերացիայի գլխավոր բնակավայրն է և Ֆրանսիայի ատլանտյան ափին ընկած պատմական կարևոր առողջարաններից մեկը՝ Ռուայանի, Բիարիցի և Լա Բոլի հետ մեկտեղ։ Համարվում է կլիմայական և հանքաղբյուրային/բալնեոլոգիական առողջարան և, բացի այդ, ձկնորսական խոշոր նավահանգիստ է, առևտրական կարևոր կենտրոն, ծովափնյա սիրված զբոսավայր, ուր յուրաքանչյուր ամառ այցելում է 90 հազարից ավելի հանգստացող։ Տարվա մնացած եղանակներին էլ շաբաթավերջի հանգստյան օրերին Արկաշոնում հաճախ հյուրընկալվում է մինչև 15 հազար մարդ։ 

Տնտեսական աճի տեմպով Արկաշոնն առաջին տեղերից մեկն է գրավում Ժիրոնդ դեպարտամենտում և ակվիտանյան ծովափի բնակավայրերի շարքում (1999-2007 թթ. յուրաքանչյուր տարի տնտեսական աճը նախորդ տարվա համեմատ կազմել է +1,2 %):

Ժողովրդագրություն

Աշխարհագրություն

Արկաշոնի հարավային մասում՝ Ատլանտյան օվկիանոսի Արկաշոնյան ծոցի ափին է գտնվում Եվրոպայի ամենաընդարձակ ավազաբլուրը՝ Պիլայի մեծ ավազաբլուրը՝ Dune du Pilat, որն ունի մոտավորապես 3 կիլոմետր երկարություն, 500 մետր լայնություն, մինչև 110 մետր բարձրություն և տարեկան 5 մետր շարժվում է դեպի մայրցամաքի խորքը։ Ծոցում ծովախեցգետինների բազմացման համար հիանալի պայմաններ կան, և շուրջ 175 հեկտար ջրային տարածք հատկացված է ծովախեցգետիններ աճեցնելուն։

Գոլֆսթրիմի շնորհիվ քաղաքն ունի մեղմ, հաճելի կլիմա։

Պատկերասրահ

Քույր քաղաքներ

Արկաշոնի քույր քաղաքներն են՝

, Ավեյրու, Պորտուգալիա
, Գարդոնե Ռիվիերա, Իտալիա
, Գոսլար, Գերմանիա
, Պեսկարա, Իտալիա
, Էմըրսթ, Մասաչուսեթս, ԱՄՆ

Ծանոթագրություններ

Արտաքին հղումներ 

 Համայնքի պաշտոնական կայքէջը
 Dune du Pyla site
 Arcachon web site
 Aerial view of the Dune du Pilat
 Air photography of Arcachon
 Live Camera Arcachon

Ֆրանսիայի քաղաքներ
Ատլանտյան օվկիանոսի նավահանգիստներ
Ֆրանսիայի համայնքներ
Ֆրանսիայի նավահանգիստներ
Նավահանգստային քաղաքներ
Ֆրանսիայի բնակավայրեր